Cui
3 di Novembar si à inviade la gnove campagne dal guvier de Catalogne
par saborâ l’ûs de lenghe proprie ancje intal cjamp de justizie.
L’intindiment de azion al è di une bande di informâ i citadins
sui lôr dirits intal ûs dal catalan intai rapuarts cul mont de
justizie, e di chê altre di invidâ i professioniscj dal setôr a
doprâlu inte lôr ativitât cuotidiane. Chel de justizie al è un
dai cjamps là che il catalan al è mancul doprât. Juste par fâ un
esempli, dilunc vie dal an passât dome une sentence ogni dîs e je
stade metude jù par catalan.
Font:
Generalitat
de Catalunya,
31/10/14
ita_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn oci_Latn cat_Latn unk